Врз основа на член 108 став (1) од Законот за здравствената заштита („Службен весник на Република Македонија„ бр. 43/12, 145/12, 87/13, 164/13, 39/14, 43/14, 132/14, 188/14, 10/15, 61/15, 154/15, 192/15, 17/16, 37/16, 20/19 и „Службен весник на Република Северна Македонија„ бр.101/19 и 153/19), Одлуката на Управниот одбор за распишување на јавен конкурс за избор на директор на Јавната здравствена установа Здравствен Дом Крушево , број 02-156/2 одржана на ден 20.08.2019 година и член 18 точка 8 од Статутот на Јавната здравствена установа Здравствен Дом Крушево , Управниот одбор на Јавната здравствена установа Здравствен Дом Крушево , распишува

**Ј А В Е Н К О Н К У Р С**

За избор на директор на Јавната здравствена установа Здравствен Дом Крушево.

Се распишува јавен конкурс за избор на директор на Јавната здравствена установа Здравствен Дом Крушево , со мандат од четири години

I. Пријавените кандидати треба да ги исполнуваат следните услови:

1. Да е државјанин на Република Северна Македонија,
2. Во моментот на именувањето со правосилна судска пресуда не му е изречена казна или прекршочна санкција забрана за вршење на професија, дејност или должност,
3. Има завршено високо образование од областа на медицината или стоматолошките или фармацевтските науки, високо образование – дипломиран логопед, високо образование-специјалист по медицинска биохемија, високо образование од областа на економските или правните науки или јавно здравствениот менаџмент или завршени академски студии со најмалку 240 ЕКТС, односно најмалку VI Б ниво согласно со Националната рамка на високообразовните квалификации,
4. Има минимум пет години работно искуство во здравствена установа, односно во економијата, финансиите, правото или менаџментот или од системот и организацијата на здравствената заштита и здравственото осигурување,
5. Понуди најквалитетна програма за работа на јавната здравствена установа и
6. Поседува еден од следниве меѓународно признати сертификати или уверенија за активно познавање на англискиот јазик не постар од пет години:

* ТОЕФЛ ИБТ најмалку 74 бода,
* ИЕЛТС (IELTS)- најмалку 6 бода,
* ИЛЕЦ (ILEC) (Cambridge English:Legal) најмалку Б2 (B2) ниво,
* ФЦЕ (FCE) (Cambridge English:First) – положен,
* БУЛАТС (BULATS)-најмалку 60 бода или
* АПТИС ( APTIS )- најмалку ниво Б2 ( 2)

II. Во прилог на пријавата /која треба да содржи име, презиме, адреса на живеење, контакт тел и мејл адреса како и куса биографија на кандидатот/ кандидатите треба да ги достават следните документи:

1. Документ/уверение дека е државјанин на Република Северна Македонија, издаден од надлежен орган и не постар од 6 месеци /оригинал или фотокопија заверена кај нотар/,
2. потврда од казнена/судска евиденција издадена од надлежен суд дека со правосилна пресуда не му е изречена казна или прекршочна санкција забрана за вршење на професија, дејност или должност од /потврда од Централен регистар,во оригинали, не постари од 6 месеци
3. Документ за завршен степен и вид на образование/во фотокопија, заверена кај нотар/
4. Потврда за работно искуство од здравствена установа, за работа од областа во економијата, финансиите, правото или менаџментот или од системот и организацијата на здравствената заштита и здравственото осигурување /оригинал/
5. Програма за работа на јавната здравствена установа во која се јавува на јавниот конкурс
6. меѓународно признат сертификат или уверение за активно познавање на англискиот јазик /во фотокопија, заверена кај нотар/, не постар од пет години

III. Јавниот конкурс трае 15 дена сметано наредниот ден од денот на објавувањето.

IV. Пријавите заедно со прилог документите се доставува во затворен коверт-до Конкурсната комисија за избор на директор во архивата на јавната здравствена установа Здравствен Дом Крушево секој работен ден од 8 часот до 16 часот или преку пошта со препорачана пратка на адреса : ул Илинденска бр13 а Крушево .

V. Документите кои не се комплет Конкурсната комисија нема да ги разгледува.

Управен одбор на

Број: 02-156/3 ЈЗУ Здравствен Дом Крушево

Од 04.09.2019 год.